ЗА ВЕБ

**Член 75**

**Правила за постапување со отпад од азбест и со отпад од производи кои содржат азбест**

(1) Правните и физичките лица кои постапуваат со отпад од азбест и со отпад од производи кои содржат азбест се должни да постапуваат внимателно и да ги преземат сите неопходни мерки за заштита со кои се спречува ослободување на азбестни честици, влакна и азбестен прав во воздухот, како и спречување на излевањето на течности што содржат азбестни влакна.

(2) Отпадот што содржи и ослободува азбестни честици, влакна или азбестен прав може да се складира и да се отстранува на места предвидени исклучиво за таа намена, како и да биде одделен од другите видови отпад, селектиран и соодветно спакуван.

(3) Министерот кој раководи со органот на државната управа надлежен за работите од областа на животната средина, ќе ги пропише начинот на постапување со отпад од азбестот и со отпадот од производи кои содржат азбест.